Здравейте,имам въпрос относно даден заем на “приятел”  

Въпросното лице зае пари от мен за да дойде и да работи в Англия,но след това изчезна  

Заведох дело тук и го спечелих но лицето се укрива и съда е в процес на издирване на лицето  

Адвокатката ми ме посъветва да се обърна и към адвокат в България защото ако лицето се е върнало в България решението на съда тук няма да е валидно там.Става въпрос за сумата от 1400/1500£ ( трябва да погледна документите за точната сума ).  

Каква е процедурата по завеждане на такова дело в България и какво ще бъде нужно  

Благодаря предварително




Заем на приятел
===============

 

Здравейте,


следва да уточните за коя държава се касае, тъй като има процедура по признаване на влезли в сила чуждестранни съдебни решения в България. Има възможност и за издаване на европейска заповед за запор на банкови сметки, ако се касае за страна, член на ЕС. 


Поздрави,  

адв. Николина Митова  

тел. 0898 303092




Здравейте,


с Великобритания въпросът е по-сложен относно процедурата по признаване на съдебни решения и европейската заповед за запор заради Brexit. Във всички случаи следва да се установи дали решението е влязло в сила във Великобритания и след това мога да се предприемат действия по признаването му в България.  

За допускане на изпълнението на чуждестранно решение се предявява иск пред Софийския градски съд. Към молбата се прилага препис от решението, заверен от съда, който го е постановил, и удостоверение от същия съд, че решението е влязло в сила. Тези документи трябва да бъдат заверени от Министерството на външните работи на Република България.


Поздрави,  

адв. Николина Митова  

тел. 0898 303092


